
Poznámky k vyplňování posudku:
1. [bookmark: _Hlk164263314]U hodnocení jednotlivých kritérií použijte následující stupnici: A – splněno výborně bez výhrad, B – splněno velmi dobře s drobnými připomínkami, C – splněno průměrně, D – splněno s nedostatky, E – splněno, ale s výraznými nedostatky, F – nesplněno.
2. [bookmark: _GoBack]Pokud je jakékoliv kritérium ohodnoceno stupněm F, práce musí být celkově hodnocena jako nevyhovující, která nesplňuje kritéria pro obhajobu DP a nelze takovou práci doporučit k obhajobě.
3. Oponent DP se musí slovně vyjádřit ke každému hodnotícímu kritériu!

Hodnotící kritéria: 	Hodnocení
	1. Cíle a metody práce
	A
	Komentář se zaměří na: srozumitelnost formulace cílů práce a použitých metod zpracování práce; zhodnocení cílů práce v souladu s tématem práce; zvolené metody a postupy použité pro naplnění cílů práce. 
Hlavný cieľ práce je špecifický, prakticky orientovaný a zameraný na optimalizáciu správy hradných objektov vo vzťahu k strategickému rozvoju obcí. Štyri čiastkové ciele (teoretický rámec, analýza modelu, komparácia, návrh opatrení) vytvárajú logický postup od teórie k aplikácii. Pozitívne hodnotím hlavne prepojenie kvantitatívnych (sekundárne údaje z verejných registrov, deskriptívna štatistika) a kvalitatívnych metód (pološtruktúrované rozhovory s kľúčovými aktérmi) poskytuje komplexný pohľad na problematiku. Táto triangulácia zvyšuje validitu výsledkov a prínos celej DP v spojitosti s hlavným cieľom. Zároveň oceňujem časový rozsah údajov (2015-2024), kotrý umožňuje zachytiť trendy vo financovaní. Ciele DP sú v súlade s témou a zarámovaním celej práce.

	2. Teoretická část práce
	B
	Komentář se zaměří na: obsah kritické literární rešerše; vhodnost zvolených domácích a zahraničních zdrojů; způsob citování zdrojů adekvátním způsobem.
Celkovo možno teoretickú časť hodnotiť ako komplexnú a dobre štruktúrovanú, ktorá poskytuje pevný základ pre empirickú analýzu a formuláciu odporúčaní. Na zvýšenie hĺbky a kritickosti výskumu by však bolo vhodné doplniť ho o väčší medzinárodný kontext, kritickú reflexiu niektorých funkcií kultúrneho dedičstva a explicitnejšie prepojenie teórie s praktickými výzvami a riešeniami v oblasti manažmentu kultúrneho dedičstva. V oblasti financovania je teoretický základ podrobný a zahŕňa širokú škálu zdrojov, čo je nepochybne silnou stránkou. Napriek tomu by bolo užitočné doplniť ho o kritickú analýzu efektívnosti jednotlivých zdrojov financovania a ich vplyvu na udržateľnosť správy kultúrneho dedičstva vrátane potenciálnych rizík závislosti od dotačných zdrojov. Je pozitívne, že výskum vychádza zo širokého spektra relevantných zdrojov - od odborných publikácií cez legislatívne dokumenty až po strategické materiály ministerstva kultúry a európske fondy. Takýto prístup zaručuje, že teoretický rámec je nielen aktuálny, ale aj prakticky použiteľný.

	3. Praktická část práce – analýza
	A
	Komentář se zaměří na: využití poznatků z teorie, jejich vhodnost aplikace; dostatečný popis postupu aplikace metod práce; souhrnné zhodnocení současného stavu; dostatečnou podloženost závěrů analýz; náročnost sběru dat a jejich zpracování.
Celkovo je však praktická časť koncipovaná v logickom slede a poskytuje komplexný pohľad na správu a rozvoj hradných objektov v regionálnom kontexte. Kombinácia kvantitatívnych a kvalitatívnych metód, dôraz na porovnanie rôznych modelov a priama aplikovateľnosť výsledkov sú hlavnými kladmi tejto časti práce. Analýza modelov riadenia je rozdelená podľa typov použitia a modelov riadenia (príspevkové organizácie vs. priama správa obce), čo umožňuje identifikovať silné a slabé stránky každého prístupu. Za silnú stránku tejto časti považujem zahrnutie kvalitatívnej zložky prostredníctvom pološtruktúrovaných rozhovorov s miestnymi aktérmi (v spojitosti s hlavným cieľom práce). Postup výberu respondentov, zberu a analýzy údajov je dostatočne podrobný a umožňuje sledovať, ako boli hlavné zistenia syntetizované a interpretované. Dovolím si tak tvrdiť, že analýza nie je len štatistická, ale odráža aj skúsenosti a názory osôb priamo zodpovedných za správu hradov (kľúčových aktérov a ich skúsenosti). Táto časť reflektuje vhodné využitie zmiešaných metód (mixed-method research), čo veľmi oceňujem. Ku komplexnosti by som asi len odporučil prípadne rozšíriť porovnanie modelov o medzinárodnú perspektívu alebo príklady z iných regiónov, čo by zvýšilo všeobecnú použiteľnosť záverov. Bolo by tiež možné viac sa zamyslieť nad obmedzeniami zozbieraných údajov, najmä v prípade spoliehania sa na verejne dostupné zdroje a subjektívne vyjadrenia respondentov (response bias).


	4. Praktická část práce – projektová / výzkumná
	B
	Komentář se zaměří na: návaznost řešící části práce na teorii a na výsledky analýz; podloženost návrhů odpovídajícími argumenty; splnění stanovených cílů. U DP s výzkumným zaměřením je nutno zaměřit se na diskuzi výsledků a jejich zhodnocení. 
Návrhová časť práce podľa môjho pohľadu predstavuje komplexný a štruktúrovaný súbor opatrení, ktoré reagujú na zistenia praktickej analýzy a napĺňajú hlavný a čiastkové ciele práce. Návrhy sú logicky štruktúrované do štyroch špecifických cieľov, pričom každý cieľ rieši kľúčové problémy identifikované v predchádzajúcich kapitolách. Silnou stránkou je prepojenie empirických údajov s konkrétnymi odporúčaniami, čo zvyšuje praktickú použiteľnosť výsledkov. Návrhová časť je funkčným výsledkom práce a poskytuje obciam konkrétne nástroje na optimalizáciu správy zámkov. Návrhom však v niektorých aspektoch chýba hĺbka a systémové ukotvenie.


	5. Formální úroveň práce
	A
	Komentář se zaměří na: logickou provázanost textu práce; použití správné terminologie; použití předepsané normy citování zdrojů; odpovídající jazykovou a grafickou úroveň.
Formálne nemám vôbec výhrady, práca má vzájomne prepojené kapitoly a študent využíva správnu terminológiu a normy citovania. 



	Závěrečné hodnocení DP*
	A
	[bookmark: _Hlk98164743]Predložená DP je určite veľmi kvalitný výsledok zmysluplnej práce. Študent dokázal vhodne identifikovať potrebu a opodstatnenie svojej práce a jednotlivé kroky boli vhodne navrhnuté a aplikované pre naplnenie zásad DP a samozrejme aj hlavného cieľa. V jednotlivých častiach som sa snažil poukázať na kvalitu a niekedy som odporučil možné doplnenia.


* Výsledná známka není aritmetickým průměrem jednotlivých kritérií hodnocení práce.

Otázky k obhajobě:
1. Vo svojich návrhoch spomínate diverzifikáciu financovania. Aké vnímate riziká alebo obmedzenia alternatívnych zdrojov financovania v kontexte menších obcí a ako by ste odporúčali tieto riziká minimalizovať?


Práce splňuje kritéria pro obhajobu DP. Práci doporučuji k obhajobě. 

